Mare qamari itu apa sih? Jelaskan dalam bahasa melayu ya

Mare qamari (Latin:mare, majmuk maria  bermaksud laut) merupakan dataran basalt yang luas dan gelap yang terdapat di Bulan, satelit alami Bumi, yang terbentuk daripada letusan gunung berapi kuno. Dataran-dataran ini disebut maria oleh ahli astronomi awal yang menyangka mare itu laut sebenar. Mare kurang memantul berbanding "tanah tinggi" disebabkan rencamannya yang kaya dengan besi, dan oleh yang demikian kelihatan gelap apabila dilihat dengan mata kasar. Mare meliputi 16 peratus permukaaan qamari, kebanyakannya di sisi dekat qamari, sisi Bulan yang dapat dilihat dari Bumi. Beberapa mare pada sisi jauh qamari lebih kecil saiznya dan terletak di dalam kawah-kawah yang besar.

Nomenklatur tradisional buat Bulan juga termasuk satu oceanus (lautan), dan beberapa ciri yang dinamakan lacus (tasik), palus (paya) dan sinus (teluk). Tiga ciri yang terakhir ini lebih kecil daripada mare, tetapi memiliki sifat yang sama dengannya.